
DIRECȚIA BIODIVERSITATE
 Nr.: DB/139652/28.09.2026 

REFERAT DE APROBARE

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică.
Prezentul proiect de ordin acordă derogarea în scopul cercetării ştiinţifice și în interesul protejării speciei, pentru specia de mamifere mici Sicista subtilis (Șoarecele săritor de stepă), în baza Procedurii de stabilire a derogărilor de la măsurile de protecţie a speciilor de floră şi faună sălbatice, aprobată prin Ordinul ministrului mediului şi al ministrului agriculturii, pădurilor şi dezvoltării rurale nr. 203/14/2009.
Derogarea este acordată solicitantului INTEGRA TRADING SRL, LIDER pentru asocierea INTEGRA TRADING, ENG GREEN (asociat 1), UNIVERSITATEA DUNAREA DE JOS DIN GALATI (asociat 2), ENVIRO ECOSMART SRL (asociat 3) - cu FLAG TRANSILVANIA SRL terț susținător.
Capturarea exemplarelor în scopul inventarierii, cartării și distribuției, evaluării prezenței și a abundenței acestei specii precum și al elaborării planurilor de management ale siturilor Natura 2000, urmată de eliberarea în stare vie a exemplarelor la locul prelevării, sunt activități care fac parte din proiectul ,,Elaborarea Planurilor de management pentru ariile naturale protejate ROSCI0041 (incluzând rezervaţia naturală 2.776 Tanacu - Coasta Rupturile), ROSCI0265 (incluzând rezervaţia naturală 2.536 Fâneţele seculare Valea lui David), ROSCI0286, ROSCI0309, ROSPA0159, ROSCI0315, ROSCI0335, ROSCI0351, ROSCI0360, ROSPA0167, ROSCI0434, Cod SMIS 321138, Cod vechi SMIS137337”.
Obiectivul general al proiectului constă în: asigurarea stării de conservare favorabilă a speciilor și habitatelor de interes comunitar și național din ROSCI0041 Coasta Rupturile Tanacu (incluzând rezervația naturală 2.776 Tanacu-Coasta Rupturile), ROSCI0265 Valea lui David (incluzând rezervația naturală 2.536 Fânețele seculare Valea lui David), ROSCI0286 Colinele Elanului, ROSCI0309 Lacurile din jurul Măscurei și ROSPA0159 Lacurile din jurul Măscurei, ROSCI0315 Lunca Chineja, ROSCI0335 Pădurea Dobrina - Huși, ROSCI0351 Culmea Cucuieți,ROSCI0360 Râul Bârlad între Zorleni și Gura Gârbăvoțului și ROSPA0167 Râul Bârlad între Zorleni și Gura Gârbăvoțului, ROSCI0434 Siretul Mijlociu, în cadrul unui proces consultativ, deschis, transparent si participativ vizând elaborarea planurilor de management și informarea/conștientizarea factorilor interesați cu privire la beneficiile conservării siturilor Natura 2000 și rezervațiilor naturale.
Pentru îndeplinirea acestui obiectiv s-a prevăzut Elaborarea Planurilor de management pentru siturile Natura 2000 ROSCI0041 Coasta Rupturile Tanacu (incluzând rezervația naturală 2.776 Tanaeu – Coasta Rupturile), ROSCI0265 Valea lui David (incluzând rezervația naturală 2.536 Fânețele seculare Valea lui David), ROSCI0286 Colinele Elanului, ROSCI0309 Lacurile din jurul Măscurei și ROSPA0159 Lacurile din jurul Măscurei, ROSCI0315 Lunca Chineja, ROSCI0335 Pădurea Dobrina - Huși, ROSCI0351 Culmea Cucuieți, ROSCI0360 Râul Bârlad între Zorleni și Gura Gârbăvoțului și ROSPA0167 Râul Bârlad între Zorleni și Gura Gârbăvoțului, ROSCI0434 Siretul Mijlociu, în concordanță cu legislația în vigoare.
Una dintre Subactivitățile acestui obiectiv este A.1.1 Realizarea unui Studiu de inventariere-cartare a speciilor și habitatelor de interes comunitar și național din siturile Natura 2000 ROSCI0041 Coasta Rupturile Tanacu (incluzând rezervația naturală 2.776 Tanacu – Coasta Rupturile), ROSCI0265 Valea lui David (incluzând rezervația naturală 2.536 Fânețele seculare Valea lui David), ROSCI0286 Colinele Elanului, ROSCI0309 Lacurile din jurul Măscurei și ROSPAOl59 Lacurile din jurul Măscurei, ROSCI0315 Lunca Chineja, ROSCI0335 Pădurea Dobrina - Huși, ROSCI0351 Culmea Cucuieți, ROSCI0360 Râul Bârlad între Zorleni și Gura Gârbăvoțului și ROSPA0167 Râul Bârlad între Zorleni și Gura Gârbăvoțului, ROSCI0434 Siretul Mijlociu și cartografierea GIS a distribuției spațiale a acestora, informații ce vor sta la baza elaborării Planurilor de management.
Activitățile se vor desfășura cu respectarea metodologiilor de inventariere și monitorizare aplicabile speciilor de mamifere mici de interes comunitar și conservativ și cu minimizarea stresului și a riscului de vătămare a exemplarelor. 
Finanţarea programului se realizează din fonduri europene iar perioada de implementare a proiectului este aprilie 2026 – aprilie 2027.
Durata solicitată pentru derogare: de la data intrării în vigoare a ordinului de derogare până la data de 31 decembrie 2026.
În acest context, propunem acordarea derogării beneficiarului INTEGRA TRADING SRL, LIDER pentru asocierea INTEGRA TRADING, ENG GREEN (asociat 1), UNIVERSITATEA DUNAREA DE JOS DIN GALATI (asociat 2), ENVIRO ECOSMART SRL (asociat 3) - cu FLAG TRANSILVANIA SRL terț susținător, în scopul cercetării științifice și în interesul protejării speciei de mamifere mici Sicista subtilis (Șoarecele săritor de stepă), în vederea realizării obiectivelor cuprinse în programul în cadrul căruia se efectuează cercetarea.
La baza elaborării prezentului ordin au stat prevederile art. 38 alin. (1) lit. a) şi d) şi alin. (2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011, precum și prevederile Ordinului ministrului mediului și al ministrului agriculturii, pădurilor și dezvoltării rurale  nr. 203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.
Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este necesar, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.
La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.
INTEGRA TRADING SRL, LIDER pentru asocierea INTEGRA TRADING, ENG GREEN (asociat 1), UNIVERSITATEA DUNAREA DE JOS DIN GALATI (asociat 2), ENVIRO ECOSMART SRL (asociat 3) - cu FLAG TRANSILVANIA SRL terț susținător, a solicitat urgentarea procedurii de derogare. Caracterul urgent al solicitării este determinat de termenul contractual și calendarul de elaborare a Planului de management, care impun finalizarea într-un interval limitat a activităților de inventariere și cartare, precum și integrarea rezultatelor acestora în documentația finală așa cum a fost aprobat prin graficul de execuție. În cazul speciilor cu activitate sezonieră, precum este Sicista subtilis (Șoarecele săritor de stepă), eficiența metodelor de inventariere - monitorizare este strâns legată de perioada în care acestea sunt active și pot fi identificate sau investigate în condiții optime.
Prin urmare, acestea nu pot fi decalate în mod arbitrar fără riscul de a pierde perioada optimă de efectuare a observațiilor și investigațiilor de teren.
În situația în care derogarea nu este obținută într-un interval care să permită desfășurarea activităților în perioada biologic favorabilă, există riscul ca datele necesare pentru fundamentarea Planului de management să nu poată fi colectate în mod corespunzător.
Proiectul de act normativ intră sub incidența prevederilor art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările ulterioare, conform cărora: „în cazul reglementării unei situaţii urgente sau a uneia care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public, proiectele de acte normative se supun adoptării și anterior expirării termenului de 30 de zile lucrătoare.”
Ținând cont de cele menționate anterior și având avizul favorabil al Academiei Române CMN, nr. 483/28.09.2026 și avizul favorabil al Agenției Naționale pentru Mediu și Arii Protejate nr.3/664/ASS/17.08.2026, s-a elaborat proiectul de Ordin al ministrului mediului, apelor și pădurilor privind aprobarea derogării în scopul cercetării ştiinţifice pentru specia de mamifere mici Sicista subtilis (Șoarecele săritor de stepă), pe care îl supunem spre aprobare.

